Interakcia medzi prestilolom a húbami reishi a maitake: Potrebujem ukončiť užívanie húb?
Dobry deň,
Mal by som taku otazku ze rano berem 0.5 prestilol na vysoky krvny tlak, rozsiruje cievy a aj funguje ako beta blokator, uzivam aj reishi a maitake ktore obsahuju beta 1-3. Radsej by som mal prestat brat tie huby s beta 1-3 ? Z logickej strany, nema logiku, daco brat co aj tak blokujem.
Dobrý deň,
ďakujeme za Vašu otázku.
Beta-blokátory predstavujú skupinu liekov, ktoré majú afinitu k beta receptorom na srdci a tým vedú k spomaleniu srdcovej frekvencie a sile kontrakcie (sťahu) srdcového svalu. Používajú sa k liečbe arytmií, taktiež u pacientov po infarkte myokardu, ale rovnako aj pri hypertenzii.
Betaglukány sú typom vlákniny, ktorá sa nachádza v niektorých typoch húb, ako napríklad hliva ústricová. Betaglukány sú známe pre svoje imunomodulačné účinky, čo znamená, že môžu byť nápomocné pri posilnení imunitného systému.
Medzi betablokátormi a betaglukánmi nebolo doposiaľ pozorované vzájomné ovplyvnenie účinku. Preto sa ich súbežné užívanie javí byť bezpečné.
Prajem pekný zvyšok dňa.
S pozdravom
PharmDr. Veronika Kiabová